open-index/open-wikipedia-markdown huggingface dataset:
Magenta

I **Magenta**  a son stâts un grop musicâl rock indipendent dal Friûl Vignesie Julie formâts di Sergo (vôs), Matteo Cossar (ghitaris), Nat Flamigni (bas) e Ste Savi (baterie).

## Storie
I Magenta a nassin intal 2005 e dal 2006 comencin a fâ concierts in Italie e Slovenie, cjantant in talian e inglês. 

## Concierts
In Friûl ricuardìn il conciert a Friuli DOC 2007 e la vierte dal memorabil conciert di Robert Plant a Lignan (21 di Lui 2007).
Tancj concierts dai Magenta a son stâts caraterizâts dal spirit european trans frontalîr, come il Prin da l'An 2008 a Triest, al conciert al Casinò Perla di Nova Gorica e il conciert a Gurize par celebrâ le jentrade de Slovenie inte Union Europeane.
In Italie a àn sunât tra l'altri a Milan al club "Le Scimmie" e al Idroscalo, e soredut a "La Notte Bianca" a Rome, insiemit a Neffa, i Velvet, il Nucleo e i Rio.

## Passadis radiotelevisivis
Intal 2007 i Magenta son stâts ospits di une vore di trasmissions, fra cui "Passerelle" a Turin par Sky, il Festival di Asiago trasmetût da Rai - Italiani nel mondo, e àn sunât a Telefriuli alis trasmissions di Alberto Zeppieri.
I Magenta àn partecipât a trasmissions radio par Radio Rai, Radio Onde Furlane, Radio Lattemiele, Radio Attività, Radio Fragola e son stâts ospits fissi da trasmission Stazione Termini su Radio Fantasy condote da Emanuele Termini.
Intal 2008 al è vignût fûr il singul par talian "Una Cosa Sola", cu la partecipazion da modele Kartika Luyet Ventola par il videoclip: il video, zirât in Slovenie e a Gurize, al è stât in programazion par dut il mes di Mai sul canâl musicâl talian All Music.

## Discografie
I Magenta no son leâts a nissune etichete, ma son seguîts dal management E.M. Corporation; intal 2005 àn auto produsût un cd clamât intenzionalmentri "PROMO", ma àn simpri preferît difondi lis lôr musichis doprant internet e myspace, lassant al scoltadôr la libertât di scoltà e discjamà lis cjançons preferidis.

Il grop si è siolt intal 2009
Compositôrs barocs

**Compositôrs** che an scrît musiche de metât dal XVI secul fin ae metât dal XVIII:

## Compositôrs dal prin baròc (nassûs dal 1550 al 1600)

* Claudio Monteverdi (1567-1643)
* Adriano Banchieri (1568-1634)
* Grivôr Allegri (1582–1652)
* Andrea Falconieri (c. 1583–1633) 
* Jaroni Frescobaldi (1583–1643) 
* Antoni Cifra (1584–1629) 
* Samuel Scheidt (c. 1587–1654) 
* Biagio Marini (c. 1595-1665)

## Compositôrs dal baròc di mieç (nassûs dal 1600 al 1650)

* Francesc Cavalli (1602-1676)
* Jean-Baptiste Lully (1632–1687)

## Compositôrs dal tàrt baroc (nassûs dal 1650 al 1700)

* Johann Anton Logy (1650 - 1721)
* Robert de Viseè (c. 1650–c. 1725)
* Antoni Vivaldi (1678–1741)
* Johann Pachelbel (1653-1706)
* Marin Marais (1656–1728)
* Johann Sebastian Bach (1685–1750) 
* Georg Friedrich Handel (1685–1759)
* Sylvius Leopold Weiss (1686–1750)
* Alesandri Marcello (1669–1747) 
* Tomâs Albinoni (1671–1751) o (1674–1745)
* Domeni Scarlatti(1685–1757)

## Compositôrs dal periodi jenfri il baròc e il clasìc (dal 1700 indenànt)

* Zuan Batiste Pergolesi ( 1710-1736)
* Zuan Batiste Sammartini (1701-1775)
* Baldasâr Galuppi (1706-1785)
* Wilhelm Friedemann Bach (1710 – 1784)

## Viôt ancje
* compositôrs rinassimentâi
* musiche baroche
Natisse

Il **Natisse** (loc. **Natissa**) al è il flum che al travierse Aquilee.

Il Natisse al nas da risultivis dai Roncùs, al confin fra Tierç e Aquilee, al cjape su il flum di Tierç in localitât puint da Vergjinis e al va a butâsi inte lagune di Grau. A voltis al è ancje considerât di gjenar feminîl (la Natisse).

Al timp dai Romans, il Natisse al jere navigabil fin al mâr, e a Aquilee al jere un puart impuartant, cun rescj ben visibii ancjemò vuê. Po il flum al fo planc a planc bandonât, e intal 1400 un grant taramot che al scjassà il Friûl al fasè deviâ il so cors, che duncje al dì di vuê al è diviers di chel de ete romane.
Verone

**Verone** e je une citât dal Venit che al dì di vuê e conte 258.765 abitants. E je il cjaf lûc de omonime provincie.
Berghem

**Berghem** e jè une citât de Lombardie, che al dì di vuè e conte 119.381 abitants. E jè il cjâf lûc de omonime provincie. La citât e si divît in dos bandis: la *citât alte* e la *citât basse*.
Lubiane

**Lubiane** (par sloven , IPA ; par todesc *Laibach*) e je la capitâl de Slovenie de indipendence tal 1991. E je logade su lis rivis dal piçul flum Ljubljanica e e à un interessant centri storic in stîl liberty. La architeture de citât e je une vore dongje a chês che si cjatin in Austrie. A Lubiane si cjate ancje une impuartante stazion de ferade.

## Storie
In tal lûc dulà che e je Lubiane vuê al fo fondât di bande dai Romans une colonie di non *Aemona* intal 15 d.d.C.. Lis primis citazions de citâts in documents scrits a si cjatin intal 1144 (come Laibach) e tal 1146 (come Luwigana).

## Leams esternis

* Sît dal turisim
* Universitât di Lubiane
* Ort botanic di Lubiane
Trent

**Trent** e je une citât dal Trentin-Tirol dal Sud che al dì di vuê e conte 117.317 abitants. E je il cjaulûc de omonime provincie.
Petroli

Il **petroli** (dal grêc πέτρα–cret e έλαιο–vuelin) al è un compost complès inflamabil no omogjeni di idrocarbûrs, ven a stâi composcj di idrogjen e carboni. E je une risorse naturâl no rinovabil e al moment ancje la principâl font di energjie intai paîs svilupâts.

I components chimics dal petroli si separin e si oten par distilazion par mieç di un procès di rafinazion. Di lui si tirin fûr prodots difarents: si segnalin il propan e il butan, il gasoli o nafte, il cherosen, l'asfalt e v.i.

Il petroli si cjate in gjenar associât cun grandis bolis di gas naturâl, in jaciments sot tiere dulà che e jere materie organiche che, restade par un grum di agns intun ambient cence ossigjen, si trasforme in idrocarbûrs.

## Origjin

## Storie

## Estrazion

## Impat ambientâl

## Leams esternis
*  Assomineraria: industrie minerâl e petrolifere in Italie
Liechtenstein

Il **Liechtenstein** () (par todesc Fürstentum Liechtenstein, ) al è un piçul stât alpin de Europe che al confine cu la Austrie a soreli jevât e cu la Svuizare a soreli a mont. Al è une destinazion pai sports invernâi, ma al è cognossût soredut come paradîs fiscâl. Purpûr al è pôc urbanizât e il paisaç al è dominât di cjamps e cjasâi.
Gnove Gurize

**Gnove Gurize** (Nova Gorica par sloven) e je une citât di 13.491 abitants (32.763 cun dutis lis frazions) in Slovenie.

Gnove Gurize e je tacade dal confin, e corispuint ae citât di Gurize in Italie. E fo fate sù intal 1947 par contrastâ la citât taliane. E je stade par 60 agns puest di confin, cuntun mûr che al passave tal mieç des cjasis. Dai  21 di Dicembar dal 2007, cu la fin de Jugoslavie e le jentrade de Slovenie te aree dal tratât di Schengen e duncje la eliminazion dal confin. Dal pont di viste de architeture, la maiorance dai edificis a son modernis e gnûfs, fats sù daspò de vuere. 

Vuê dì Gnove Gurize e je famose soredut pai casinòs, visitâts di un grum di furlans e venits. Sul cuel de Castagnevize (*Kostanjevica*), ben visibil di dutis dôs lis bandis dal confin, al è un munistîr francescan; inte sô cripte a son conservadis lis tombis di re Carli X di France (ultim re di France) e di altris siei parincj.

Di chê altre bande de citât, a nord, e jè la glesie santuari di Monsanta (*Sveta Gora*) a 682 metris di altitudin. E je une mete impuartant di pelegrinaç pai fideis.

## Fotografiis

Figure:BorderITSLO.jpg|Confin de bande taliane
Figure:Ozeljan.jpg|Oselian 
Figure:NovaGorica-izSvGore.jpg|Di Monsanta
Turin

**Turin** e jè une citât che al dì di vuê e conte 890.385 abitants, cjaulûc de omonime Citât metropolitane e de regjon Piemont.
Cagliari

**Cagliari** e je une citât di 154.460 abitants, cjâf lûc  e de omonime Citât metropolitane e de regjon Sardegne.
Sassari

**Sassari** e je une citât de Sardegne che e conte 127.706 abitants. E je il cjâf lûc de provincie omonime.
Palermo

**Palermo** e je une citât di 673.073 abitants, cjâf lûc de omonime Citât metropolitane e de regjon Sicilie.
Parme

**Parme** e je une citât de Emilie-Romagne, cjâf lûc de Provincie di Parme, che in dì di vuê e conte 193.343 abitants.
La Acuile

**La Acuile** (*L'Aquila* par talian) e jè une citât di 69.753 abitants, cjaulûc de omonime provoncie e de regjon Abruç.

## Non
*La Acuile* (L'Aquila) fin al 1863 si clamave *Acuile* (Aquila) cence l'articul, fin al 1939 si clamave *Acuile dai Abruçs* (Aquila degli Abruzzi).
Lisbone

**Lisbone ** (in portughês *Lisboa*, )) e je la capitâl e la citât plui grande dal Portugal. E je logade sul estuari dal flum Tago (Tejo). Oltri che capitâl dal stât, e je ancje la capitât dal distret di Lisbona, de regjon di Lisbona e de aree metropolitane di Lisbone. La popolazion de citât e je di 564.657 abitants (2001), e te aree metropolitane e je di plui di 3 milions, un cuart di dute chê dal paîs. E je ancje la citât plui siore dal Portugal, cuntun PIL superiôr ae medie europeane.


Lissabon-Praca do Comercio-06-2011-gje.jpg
Lissabon-Sao Vicente de Fora-68-Dachterrasse-Panteao Nacional-2011-gje.jpg
Lissabon-104-Burgberg-1983-gje.jpg
Lissabon-Castelo de Sao Jorge-32-Aufstieg-2011-gje.jpg
Lissabon-Ascensor da Gloria-14-2011-gje.jpg
Lissabon-Ginjinha-12-2011-gje.jpg
Lissabon-Restaurant Leao D'Ouro-08-2011-gje.jpg
Lissabon-Pension-04-2011-gje.jpg
Messine

**Messina** e je une citât de Sicilie che in dì di vuê e conte 237.966 abitants. E je il cjâf lûc e de omonime Citât metropolitane.
Pescjare

**Pescjare** e jè une citât dal Abruç, che al dì di vuè e conte 121.060 abitants. E jè il cjaulûc de omonime provincie.
Luigi Faidutti

Mons. **Luigi Faidutti**, nassût a Scrut di San Lenart ai 11 di Avrîl dal 1861, al fo un religjôs e politic furlan.

Al tache a studià prin a Cividât e po a Udin. Intal 1880 al cjape la citadinance austriache e al jentre in 'Seminari a Gurize, par sei ordenât predi intal 1884.
Al va a studià a Viene e si lauree in teologjie intal 1888, par tornâ a Gurize a insegnâ in Seminari.

A cjaval dal secul al si met une vore in mostre intal ambit social, tant che al è elet deputât de contee di Gurize e Gardiscje a Viene e intal 1913 l'imperadôr al conferìs il titul di Cjapitani de principescje contee di Gurize e Gardiscje.

Il 25 di Otubar dal 1918, Luigi Faidutti al pronuncie al prin discors in lenghe furlane intun Parlament, domandant il dirit ae autonomie e ae autodeterminazion dal popul furlan.

Dopo de Grande Vuere, cul passaç dal Friûl orientâl tal stât talian, al è considerât come tancj altris un pericolôs austriacant, e al è inviât da Sante Sede in Lituanie. Al mûr a Königsberg (Prussie orientâl) intal 1931.

## Bibliografie
* P. CAUCIG, Attività sociale politica di Luigi Faidutti (1861/1931), Udin 1977
Verbanie

**Verbanie** e je une citât dal Piemont, cjâf lûc de provincie Verbano-Cusio-Ossola, e in dì di vuê e conte 30.961 abitants. Verbanie, che si le cjate logade su la rive dal Lâc Majòr, e nassè cul union dai comuns di Palanze e Intre.
Völkermarkt

**Völkermarkt** (slov. *Velikovec)* e je une citât logade tal stât federât austriac (tod. *Bundesland*) dale Carintie, a Jevât. E je ancje cjâflûc dal omonim distret.

## Gjeografie
### Posizion
La citât e si cjate inte part setentrionâl de val Jauntal, suntune terace fluviâl. La Drau, passant pale centrâl Edling (1962) a sud dale citât, e si slargje intun lâc artifiziâl.
Völkermarkt e si cjate intal plan; dale citât a si puedin vjôdi lis Caravanchis (a sud) e la cjadene Saualpe (a nord Jevât).
Aureli Argemí i Roca

**Aureli Argemí i Roca** al è nassût a Sabadell (Catalogne) tal 1936. Al è stât par cetant timp segretari dal abat di Montserrat Aureli Maria Escarré i Jané, ancje intant dal so esili a Viboldone dal 1965 al 1968.

Ativist catalanist, al à colaborât in diviersis iniziativis di resistence antifranchiste e tal 1974 al à metût adun il CIEMEN (Centre Internacional Escarré per a les Minories Ètniques i Nacionals) dulà che, cumò come cumò, al è president.

Promotôr de Declarazion universâl dai dirits linguistics e de Conference des Nazions cence Stât de Europe (CONSEU), tai ultins agns al è daûr a lavorâ par meti la cuistion dal “dirit ae lenghe” te agjende politiche de ONU.
Cjampagne

La frazion di **Cjampagne** e je a meridion dal cjâf lûc Manià, e e dêf il so non al fat che di simpri e je stade une zone agricule. Limitade a çampe dal torent Colvare e a diestre de Ciline, vuê e je un centri abitât consistent cun plui di mil residents, cun gnovis struturis ediliziis e sportivis dongje a cjasis e curtîi di une volte. 

I prins insediaments a van indaûr al XVI secul, ancje se tai Antîcs Ats Comunâi la vôs Cjampagne e je documentade za tal 1339. Di interès storic e je une lapide datade 1681, metude su la façade de gleseute di Vie Pocioi, costruide par volontât di une famee siore dal timp, i Sbaraleo. 

La glesie parochiâl di cumò, simpri avodade a San Toni di Padue, e je stade inaugurade e vierte al public tal 1933. Leade aes sôs tradizions, la comunitât di Cjampagne, ative e lavoradore, e à savût trasformâ in bondant un teritori spes dispueât e clapignôs.
Dandul

Il non **Dandul** al ven dal siôr venezian Mattia Dandolo, che al cuistà dal teren a meridion di Manià tal 1649 e al de il so non a cheste part di campagne. 

Vuê, dopo tancj agns di ûs par esercitazions militârs e lûc di ricet pai sfolâts de Istrie viers la fin dai agns '50, Dandul e je juridichementri la seconde frazion di Manià. 

Lis fameis che a son a sta achì - l'abitât al conte cirche 300 personis - a lavorin cuasi esclusivementri inte coltivazion di cereâi e pomârs. Avodade a San Francesc e je la glesie costruide tai prins agns '60. La Pro Dandul, afiliade ae Pro Manià, e organize tantis manifestazions ricreativis jenfri la vierte e l'autun.
Manià Livri

Za tai Antîcs Ats Comunâi dal 1286 si fâs riferiment a une *villa di Maniaco Livri* come a une zone ai limits dal abitât di Manià, viers la rive çampe dal torent Ciline. 

Pe aministrazion, **Manià Livri** al jere sot la jurisdizion de badie di Millstatt, in Carinzie, dal dut autonom dai Conts di Manià a mancul fin ai prins agns dal 1800, libar ancje di nomenâ par so cont un cjapitani e trê zurâts par assolvi lis vertencis civîi. 

Manià Livri vuê si propon come un paîs ric di storie e di testemoneancis architetonichis particolarmentri impuartantis, in particolâr lis tipichis cjasis furlanis restauradis dopo il taramot dal 1976, tal rispiet totâl dai dissens origjinâi: un puarti a arcs al plan tiere e une arie parsore cun rosis rampighinis in istât. 

La glesie parochiâl dal Sietcent, avodade ai Sants Vît, Modest e Crescenze, e à un piçul orghin dal 1759, opare di Antonio Barbini. A Manià Livri al è un centri sociâl che al coordene lis ativitâts sociâls e culturâls dal paîs, proponint vie pal an tantis manifestazions ricreativis e sportivis, in particolâr cuant che e je la fieste de Madone dal Rosari a fin istât, escursions in montagne, mostris tematichis e un origjinâl presepi sot Nadâl.
Frate (Manià)

Situade a est, dilunc de rive çampe dal torent Colvare, **Frate** e je une gruesse borgade a pôcs chilometris di Manià. 

O vin testemoneancis siguris tai documents dal Archivi Comunâl za dal 1450, ma la presince di une strade romane che e va viers il Mont San Laurinç e une piçule glesie su la spice di cheste montagne e avodade al Sant – za citade intun testament dal 1291 – a fasin pensâ a insediaments precedents. 

Frate si anime sore dut in istât, vie pe fieste de Madone dal Carmin, organizade dal Centri Sociâl dal puest, che al à une aree furnide cun barachins, pistis di bal, cjamp sportîf e struture sierade par mostris e cunvignis.
Bale

La **bale** al è un ogjet par solit di forme sferiche doprât soredut in cierts sports e zûcs, par esempli il balon, la bale tal zei, il bale a svol, il biliart, il bowling e v.i.

## Tabele comparative
La tabele ca sot e segne lis misuris fondamentâls des balis in chei sports. La misure che si cjate tai documents uficiâi e je la circonferenze, il diametri al è metût par fâsi subit une idee de grandece.

## Notis
Scandinavie

La **Scandinavie** e je une regjon gjeografiche, storiche e culturâl de Europe dal Nord.
De metât dal secul XIX, cun cheste peraule si à scomençât a intindi la regjon culturâl che a fasin part la Danimarche, la Svezie e la Norvegje.
La peraule je doprade par mostrâ i fuarts leams storics, culturâi e di lenghe.
Dal pont di viste gjeografic,la sô definizion no a nuie ce viodi cu le penisule scandinave.

Ancje se la Scandinavie e je costituide nome in bande dal *Norden* (i paîs dal Nord) che a fasin part ancje le Finlande e la Islande, i teritoris de isulis Âland, lis isulis Fær Øer e la Groenlande, la peraule "Scandinavie" e ven doprade par erôr par intindi il "Norden".
In particolâr:

* in tai paîs di lenghe todescje, tai paîs de Scandinavie e je comprindude la Finlande, ma e je lassade fûr la Danimarche (sarês pui coret fevelâ di Fennoscandie)

* tal Ream Unît, te Scandinavie a son comprindudis ancje la Finlande,la Islande e la Groenlande (in chest câs,al sarês pui coret fevelâ di "Paîs dal Nord".

La peraule Scandinavie a la sô origjin dal non de dee nordiche *Skadi*, dee dal Invier, de nêf e de cjace.
Il non latin de regjon al è *Scandia*.
Vilac

**Vilac** (tod. *Villach*, slov. *Beljak*) e je la seconde citât par numar di abitants dal stât federât austriac de Carintie, in Austrie. E à 92.404 abitants e e je logade ae confluence de Drau cul Gail. Al è un impuartant grop stradâl, dulà che e rive la autostrade dal Friûl. Vilac e je zimulade cu la citât di Udin.

Ator de citât a son un pâr di lâts (tra i plui grancj, il lât di Faak e il lât di Ossiach) e diviersis stazions di sports invernâi.

## Storie

## Citâts zimuladis
*  Bamberg
*  Udin 
*  Suresnes
*  Springfield, Illinois

## Figuris


 Villach - Draubrücke mit Blick zur Altstadt- 2005.jpg|Centri de citât
 Villach - Panoramaansicht (b).JPG|Strade alpine di Vilac (*Villacher Alpenstrasse* / *Beljaška alpska cesta*) (Otubar 2005)
 Villachshopping.JPG|Place principâl
Brian O'Nolan

**Brian O'Nolan** (irlandês *Brian Ó Nualláin*) (Strabane, 5 di Otubar 1911 – Dublin, 1 di Avrîl 1966), cognossût spes cul pseudonim di **Flann O’Brien**, al è stât un dai plui impuartants scritôrs irlandês dal Nûfcent. 

Origjinari dal Gaeltacht (la zone de Irlande là che il gaelic al è inmò doprât in maniere significative), al à vivût buine part de sô vite a Dublin, là che daspò dai studis al University College al à lavorât tant che impleât intai uficis ministeriâi. Al è cognossût massime pai siei romançs “At Swim-Two-Birds” (1939), “The Dalkey archive” (1964) e “The Third Policeman” (jessût tal 1967 cuant che al jere za muart) scrits par inglês, e “An Béal Bocht” (1941) scrit par gaelic irlandês. Cheste ultime opare, amare e comiche tal stes timp, e je une critiche cuintri di chê part dal moviment pe rinassince gaeliche che e piturave il Gaeltacht in maniere convenzionâl e stereotipade. Intai siei libris l’umorisim irlandês e l’amôr pal fantastic si messedin in maniere ecuilibrade, adun cuntun stîl di scriture moderni, ma cun riclams profonts ae antighe leterature gaeliche. Dut câs, il so spirt satiric al ven fûr massime tai tocs scrits pe rubriche “Cruiskeen Lawn” che al à curât par sù par jù vincj agns sul cuotidian “The Irish Times”. La rubriche, scrite sul imprin par gaelic, e passarà po al inglês par rivâ plui a larc al public dublinês. Tai siei tocs, firmâts cul pseudonim *Myles na Gopaleen*, O’Brien al fâs satire su ciertis categoriis professionâls e su cierts personaçs innomenâts (tant che il president irlandês Eamon de Valera), ma al presente ancje machinaris, mistîrs e associazions di fantasie che a dan une cerce de sô imagjinazion e des sôs capacitâts leterariis.

## Oparis
### Come "Myles na gCopaleen"
La rubriche *Cruiskeen Lawn* e je stade publicade intune serie di colezions:  

* *The Best of Myles*
* *The Hair of the Dogma*
* *Further Cuttings from Cruiskeen Lawn*
* *Flann O'Brien At War: Myles na gCopaleen 1940-1945*
* *Myles Away from Dublin*
* *Myles Before Myles*
* *At War*

### Come "Flann O'Brien"

**At Swim-Two-Birds* (1939)
**An Béal Bocht / The Poor Mouth* (irlandês: 1941), (inglês: 1973)
**The Dalkey Archive* (1964)
**The Third Policeman* (scrit tal 1939-40, publicât 1968)
**The Hard Life*

## Leams esternis
*  Brian O'Nolan te enciclopedie de leterature irlandese
*Foto di Flann O'Brien
La Spezie

**La Spezie** e jè une citât de Ligurie, che al dì di vuè e conte 93.959 abitants. E jè il cjaulûc de omonime provincie.
Societât filologjiche furlane

La **Societât filologjiche furlane** e je stade fondade ai 23 di Novembar dal 1919 a Gurize.

I oms daûr la sô fondazion a forin i plui impuartants raprestants de culture furlane in chê volte, come Giovanni Lorenzoni (che al fo ancje il prin president), Bindo Chiurlo, Ugo Pellis, Ercole Carletti. La Filologjiche e fo intitulade al glotolic gurizan Graziadio Isaia Ascoli, fondadôr dal studi de dialetologjie in Italie e che al descrivè par prin in mût sientific la lenghe furlane intal Archivi glotologjic talian (*Saçs ladins*, 1873). 

La Filologjiche e fo costituide in Ent morâl cun Regio Decreto dai 7 di Avost dal 1936; i siei fins a son presentâts intal prin articul dal Statût (aprovât te samblee straordenarie dai socis ai 23 di Fevrâr dal 2003): promovi e slargjâ l’ûs de lenghe furlane, prudelâ e valorizâ la minorance linguistiche furlane, studiâ, cognossi e incressi la cussience dai problemis culturâi dal Friûl par dut ce che al rivuarde la lenghe, la filologjie, la leterature, l’insegnament, la formazion culturâl e professionâl, la storie, l'art, la musiche e il spetacul, lis arts e lis tradizions popolârs, il studi, la conservazion, il restaur e la valorizazion dai bens culturâi tant movii che no movii, tant materiâi che no materiâi, che a vedin un particolâr interès linguistic, architetonic, artistic, storic, archeologjic, etnografic, museâl, sientific, bibliografic e archivistic par che ducj a puedin gjoldint. La Societât e promôf la cognossince des lenghis e des culturis di minorance, e lis considere imprescj di pâs tal mont e di fradilance tra i popui.

La Filologjiche e à un miâr di socis e al è un impuartant riferiment culturâl te regjon Friûl-Vignesie Julie, e e à relazions e scambis culturâi cun associazions e ents public e privâts e universitâts. E à ancje contribuît a lavôrs impuartants come l'Atlant linguistic talian e l'Atlant storic linguistic etnografic furlan.

La sede centrâl e je a Udin, ma a son sedis ancje a Gurize (par il Friûl orientâl), Pordenon (par il Friûl ocidentâl) e Tumieç (pe Cjargne).

## Leams esternis

*  Sît uficiâl
Carl Benz

**Karl Friedrich Benz** (Karlsruhe, 25 di Novembar 1844 – Ladenburg, 4 di Avrîl 1929) al fo un inzegnîr todesc, inventôr dal motôr a sclopi e de autoveture.

Daspò di sedi deventât inzegnîr, al realizà tal 1878 il prin motôr a sclopi a doi timps, che al ve un grant sucès, che al permetè a Benz di cjatâ i investiments par fondâ a Mannheim tal 1883 une fabriche di automobii, la **Benz & Co**. Tal inizi dal XX secul chest implant al veve l'onôr di jessi il plui grant al mont tal so cjamp.

Tal 1886 al deposità il brevet par un veicul cul motôr dotât di trê ruedis e in ch'al podeve rivâ ae velocitât di 16 km/h. Tai agns seguents al brevetà varis altris veicui che al provedeve a colaudâ su lis stradis francesis, in miôrs condizions rispiet a chês dal propri paîs.

Plui tart, tal 1926, la Benz & Co. si fondè cu la **Daimler** di Gottlieb Daimler, altri inventôr di sucès tal cjamp automobilistic. La gnove dite, la Daimler-Benz AG, e ve une grande impuartance, e il non di Benz al è ancjemò vuê leât a une marcje famose: la Mercedes-Benz.

Dal 1984 al jentrà a fâ part dal plui grancj personaçs tal cjamp automobilistic inserîts tal **Automotive Hall of Fame**.


Image:Werkstatt Carl Benz.png|Carl Benz‘ workshop in Mannheim/Germany
Image:Benz Patent Motorwagen (replica) IMG 0850.jpg|Replica of the Benz Patent Motorwagen built in 1885
Image:Benz Patent Motorwagen Engine.jpg|Engine of the Benz Patent Motorwagen
Image:Karl Benz Führerschein.jpg|The world’s first drivers‘ licence, issued to Carl Benz on August 1, 1888 
Image:Automuseum Dr Carl Benz.jpg|Automuseum Dr. Carl Benz in Ladenburg/Germany
Image:Patentmotorwagen mit Karl und Bertha Benz.jpg|Carl and Bertha Benz
Image:berthabenzmemorialrouteschild.jpg|Official sign of Bertha Benz Memorial Route, commemorating the world's first long distance journey with a Benz Patent Motorwagen in 1888 
Image:WslErsteTanke.jpg|The World’s first Filling-Station, the City Pharmacy in Wiesloch/Germany 


## Leams esternis
* Automuseum Dr. Carl Benz, Ladenburg/Germany
* Bertha Benz Memorial Route
Martin Weinek

**Martin Weinek** (Leoben, Austrie, 1964) al è un atôr, doplatôr, enolic, regjist austriac. Al lavore pal cine, pal teatri e pe television. Al è cognossût par jessi l*'Ispetôr Fritz Kunz* dal Comissari Rex.

## Cariere
Intal 1987 al recite inte opare teatrâl *Der Lechner Edi schaut ins Paradies* di Jura Soyfer sot de regjie di Georg Mittendrein inte suaze dal festival Ruhrfestspiele Recklinghausen e al fâs la part di un scovacin intal film *Müllomania* di Dieter Berner.

Fra il 1988 e il 1989, al recite intal Jura-Soyfer-Theater a Viene e in altris teatris plui piçui, 
al fâs ancje il regjist, il diretôr artistic e il produtôr. Tal 1989 al partecipe ae serie televisive austriache *Calafati Joe*. Dal 1990 al 1991 al fâs il diretôr artistic dal *Hernalser Stadttheater* di Viene.

Intal 1999 al devente une vore popolâr in Italie par vie de dai telefilms de serie dal *Comissari Rex*.

Martin Weinek al à la passion de viticulture: dal 1993 al à tacât, cu la femine Eva, ancje jê atore e dramaturghe, a fâ dal vin a Hagensdorf (une frazion inte campagne dal comun di Heiligenbrunn). La aziende e je grande un trê etars e e je stade fate ristruturant une vecje cjase coloniche.

## Fimografie
* 1989: Calafati Joe (serie televisive)
* 1999-2004, 2008- : Il Comisari Rex (serie televisive)
* 2004: Silentium
* 2005: Grenzverkehr
* 2006: Unter weißen Segeln (Episodi *Träume am Horizont*)
* 2007: Die Rosenheim-Cops (Episodi *Liebe bis zum Ende*

## Leams esternis
*  Schede di Martin Weinek intal Internet Movie Database
*  Link ORF
*  Weinek als Weinbauer, la sô aziende di vin
*  Genuss Burgenland 2008
*  [Martin Weinek inte sô agjenzie di [Breme]]
Enologjie

La **enologjie** e je la sience che e studie il vin e la sô produzion partint de vendeme rivant a lis tecnichis di conservazion e studie la microbiologjie, la chimiche e lis carateristichis sensoriâls.
Il non al ven dal grêc "oinos" (vin) e "logos" (studi).
Ocean Atlantic

L**'Ocean Atlantic** al è il secont ocean plui grant dal mont dopo dal ocean Pacific, cuntune aree totâl di cirche 106,4 milions di chilometris cuadris. Al cuvierç plui o mancul un cuint de superficie de Tiere. Il non al ven de divinitât greghe Atlant. Il non si lu cjate pe prime volte intes Storiis di Erodot ator dal 450 p.d.C. Prime che a fossin cjatâts chei altris oceans, chest tiermin al jere un sinonim di Atlantic, parcè che i grêcs lu dopravin par indicâ dute la aghe che e jere a Ovest de Europe, che si pensave che e fos un flum grandonon che al coreve ator dal mont.

L'ocean Atlantic al ocupe un bacin slungjât, a forme di S che al va in lungjece des Americhis a ovest ae Eurasie e ae Afriche a est. Component dal insiemi clamât ocean mondiâl, al è colegât a Nord cul ocean Artic, che a voltis al è considerât un mâr dal Atlantic]]), a Sud-Ovest cul ocean Pacific, a Sud-Est cul ocean Indian e cul ocean Meridionâl a Sud (altris a considerin che l'Atlantic al rivedi a Sud fin ae Antartide). L'ecuatôr al divît l'Atlantic intal **Ocean Atlantic setentrionâl** e tal **Ocean Atlantic meridionâl**.

La profonditât mezane dal Atlantic, cui siei mârs adiacents, e je di 3.332 m; cence di lôr e je di 3.926 m. La profonditât plui grande si cjate inte fuesse di Puerto Rico, cun 8.605 m. La largjece e varie di 2.848 km tra Brasîl e Liberie e 4.830 km tra i Stâts Unîts e il nord de Afriche.

Lis cuestis dal Ocean Atlantic no son regoladis, e segnadis di un grum di radis, golfs e mârs. Tra i plui impuartants, il mâr dai Caraips, il golf dal Messic, il golf di Sant Laurinç, la rade di Hudson, la rade di Baffin, il mâr Mediterani, il mâr Neri, il mâr dal Nord, il mâr Baltic, il mâr di Barenc, il mâr de Norvegje-Groenlande e il mâr di Weddell. Une altre carateristiche e je chê di vê un numar di isulis relativementri piçul. Tra lis altris, a son lis Svalbard (o Spitsbergen), la Groenlande, la Islande, la Grande Bretagne, la Irlande, Fernando de Noronha, lis Açoris, lis isulis Madeira, lis Canariis, chês di Cjâf Vert, lis Bermudis, lis Indiis Ocidentâls, la isule de Sense, Sante Eline, Tristan de Cunha, lis Falkland e chês de Gjeorgje dal Sud, oltri a chês dai Caraips.

## Leams esternis

*  Oceanography Figure dal dì, dal Woods Hole Oceanographic Institution
Lenghe slesiane

La **lenghe slesiane** (slesian: *ślōnskŏ gŏdka*, *ślōnski*, a voltis ancje *po naszymu*) e je une lenghe fevelade inte regjon de Alte Slesie in Polonie e tes zonis dongje te Republiche ceche e in Gjermanie. Intal 2011 cirche 509 000 personis a àn declarât il slesian come lôr marilenghe.

Il slesian al à un grum di similaritâts cu la lenghe polache e par chest motîf cualchi linguist la considere dome un dialet dal polac.

## Alfabet
Nol esist un alfabet unic, e par solit al ven doprât chel polac par scrivi la lenghe. Intal 2006 al è stât creât un gnûf alfabet slesian, basât sui 10 che a esistevin; chest alfabet al è za a vonde doprât in Internet e ancje te Wikipedia slesiane. I caratars doprâts in chest alfabet a son:

Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż

## Esempli
Il Pari Nestri par slesian, polac e cec.

*Slesian*
:Ôjcze nasz, świynte durś miano Wasze,
:Wasze Krōlestwo niychej tyż nasze.
:Niych wola Waszo ciyngym sie dzieje,
:w niebie, na ziymi, kej ćmi, kej dnieje.

:Dejcie nōm dzisioj chycić sie chleba,
:kej co dziyń przeca jeść go nōm trzeba.
:I nōm wyboczcie w Swyj łaskawosci,
:te grzychy nasze, jako my, prości,
:nōm winowatym tyż wyboczōmy,
:ze wolny woli co ôd Wos mōmy. Amyn.

*Polac*
:Ojcze nasz, któryś jest w niebie,
:święć się imię Twoje,
:przyjdź królestwo Twoje,
:bądź wola Twoja jako w niebie tak i na ziemi.
:Chleba naszego powszedniego daj nam dzisiaj.

:I odpuść nam nasze winy,
:jak i my odpuszczamy naszym winowajcom.
:I nie wódź nas na pokuszenie,
:ale zbaw nas ode złego. Amen.

*Cec*
:Otče náš, jenž jsi na nebesích,
:posvěť se jméno Tvé
:Přijď království Tvé.
:Buď vůle Tvá, jako v nebi, tak i na zemi.
:Chléb náš vezdejší dej nám dnes

:A odpusť nám naše viny,
:jako i my odpouštíme naším viníkům
:a neuveď nás v pokušení,
:ale zbav nás od zlého. Amyn.

## Note


## Leams esternis

* Gnovis par slesian
1998

## Acjadiments
### In Friûl

### Pal Mont
* 3 di Fevrâr - un avion militâr merecan impegnât intune esercitazion al taie il fîl de funivie dal Cermis, in Trentin: a murin 20 personis
* 4 di Fevrâr - Afganistan - Un taramot di 6,1 grâts de scjale Richter al fâs plui di 5000 muarts intal nord est dal paîs
* 2 di Mai - A Brussel in Belgjo e nas la Bancje Centrâl Europeane par definî la politiche monetarie de Union Europeane
* 7 di Setembar - Larry Page e Sergey Brin a fondin Google
* 17 di Dicembar - in Italie al devente obligatori doprâ il prefìs ancje pes clamadis urbanis

## Nassûts

## Muarts
* 13 di Avrîl - Patrick de Gayardon, parecjadutist francês (n. 1960)
* 15 di Avrîl - Pol Pot, rivoluzionari cambogian (n. 1925)
* 2 di Lui - Sergio Maldini, scritôr e gjornalis talian (n. 1923)

## [[Premis Nobel]]
* pe Pâs: John Hume, David Trimble
* pe leteradure: José Saramago
* pe midisine: Robert F. Furchgott, Louis J. Ignarro, Ferid Murad
* pe fisiche: Robert B. Laughlin, Horst Störmer, Daniel Tsui
* pe chimiche: Walter Kohn, John A. Pople
* pe economie: Amartya Sen

## Cjale ancje
* Storie an par an
Alcubilla de Avellaneda

**Alcubilla de Avellaneda** al è un comun logât inte provincie di Soria, Castilie e León, Spagne.

## Demografie
Manuela di Centa

**Manuela Di Centa** (Paluce 31 di zenâr 1963) e je stade une schiadore taliane, campionesse olimpiche di schi di font.

Vuê e je une politiche taliane.

## Biografie

Rivelazion dal schi talian Manuela, daspo vê fat lis categoriis dai zovins, e jentre te Nazionâl taliane a 17 agns.
A 19 agns tai Mondiâi di Oslo Manuela e concuiste l'otâf puest e inte categorie *juniores* e concuiste le medaie di arint.
E ven elezude come rivelazion de manifestazion, ma par vie di cualchi incomprension cul president de Federazion taliane e lasse la Nazionâl par tornâ tal 1986 a 23 agns.

Manuela e partecipe a ducj i campionâts fasint simpri miôr:
Tal 1982 concuiste le medaie di arint ai *Mondiâi Juniores*. Intal 1984 e partecipe a lis *Olimpiadis* tignudis a Sarajevo.
Intal 1988 e partecipe a lis *Olimpiadi*s tignudis te citât di Calgary, concuistant il sest puest te gare dai 20 chilometris di tecniche libare.
Tai *Mondiâi di schi nordic*, organizâts in Italie, Manuela e vinç une medaie di arint e trê di bronç.
Tal 1992 la prime medaie olimpiche. Un bronç tes *Olimpiadis invernâls* tignudis a Albertville.
Tal 1993 tai *Campionâts mondiâi* a Falun, in Svezie ancjemò un arint e un bronç.

Le svolte e rive tai *Zûcs Olimpics di invier* a Lillehammer indulà che Manuela e concuiste cinc medaiis (dôs di aur, dôs di arint e une di bronç)in cinc garis, un record mondiâl, e tal stês an ancje la prime cope dal Mont.
Tal 1995 in Canadà a Thunder Bay ancjemò un bronç e un arint e a 33 agns le seconde cope dal Mont.

Tal 1996 Manuela e vinç la *Medaie Hollmenkollen*, un dai plui prestigjôs riconossiments par une fondiste, medaie che nissun talian al veve vinçût.
Tal 1997 Manuela e ven premiade cul premi "Sportivo Più", uniche femine adun cun Annarita Sidoti.
L'ultin premi al è stât la medaie di bronç tes *Olimpiadis invernâls* a Nagano (Gjapon)

Daspò Manuela e lasse la ativitât sportive.
Gnûf Ream di Egjit

Cu la peraule **Gnûf Ream** si intint il periodi de storie egjziane che va dal 1530 p.d.C al 1080 p.d.C e comprint lis dinastiis XVIII XIX e XX,seont le cronologjie dal storic Maneton.

Il Gnûf Ream al e' il moment de massime espansion egjziane tant che cualchît volte si pues cjacarâ *Imperi*.Se in tai confronts de Nubie le peraule je juste in cuant l'Egjit controlave cheste tiare fin ae cuarte catarate,e puartant il control di chestis tiaris in man a un *fî* dal *Re di Cush* sarès a dî controlade da un princip egjzian.
In tes tiaris dal Orient di Mieç il control al jere un control politic,in acuart cu lis dinastiis pui impuartantis de regjon e cu le colocazion di guarnigjons di soldâts in tai ponts di transît.
Ma il cirî di controlâ lis regjons siro-palestinesîs puartin l'Egjit in bataie prime cuintri il ream dai Mitans e daspo cuintri l'imperi Ittite.

Il pont di debulece dal Egjit al jere in tal contrast jenfri il podê dal faraon,che datre-divinitât (daspo de lôr muart i faraons jerin divinizâs) divente re-gjenerâl,e il podê dai *predis* di Tebe ,che di fât tignivin une buine man dal podê egjzian.

Daspo il tentatîf di riforme religjose dal faraon Amenhotep IV (pui cognossût cul non di Akhenaton) l'Egjit rive a dore di tignî le sô unitât sot le azion fuarte dai faraons Thutmose III, Seti I , Ramesse II e Ramesse III che rivarâ a liberâ l'Egjit da lis invasions dai Popui dal Mâr.

Ma une volte vignude a mancjâ cheste figure impuartante il Stât egjzian si romp di gnûf cuant il podê passe in tes mans dai *predis di Amon*.
Chest fat puartarâ lis regjons dal Delta a distacâsi par cuatri secui.
Lote pes investiduris

La **lote pes investiduris** al fo un conflît che al viodeve l'imperadôr dal Sacri Roman Imperi cuintri il papât jenfri il 1075 e il 1122
La motivazion di cheste polemiche jere il podê di dâ lis investisions ai vescui.

Tal periodi de Etât di Mieç , la investizion jere il podê di une persone di mêti une atre in possession di alc o di une robe.
In tal secul XI, i imperadôrs pensavin che il fât di dâ a un vescul la gjestion di bens materiâls, permeteve di sielzi l'oficiant e lis investisions spirituâls.
Cheste lote jenfri il podê temporâl e il podê spirituâl provoche un mancjament dal clero.

La riforme gregoriane ven promulgade cul precîs intent di pocâ il papât a controlâ l'operât dal clero. Ma par i rês dal Sacri Roman Imperi, par i cuai i vescui jerin sogjês a la autoritât imperiâl, la reforme no leve ben. Scomence alore une barufe jenfri l'imperadôr e il pape che viodarâ il podê spirituâl provisoriamenti vitoriôs cuintri il podê temporâl.

## La origjne de barufe

Cul ream de dinastie todescje dai Otons jenfri il 919 e il 1024 tal Sacri Imperi Roman, l'imperadôr veve un control totâl parsore la elezion dal pape e la nomenazion dai vescui tal Imperi. Par rindi plui fuarte la proprie autoritât, i imperadôrs todescs podevin dâ une part dal lôr podê regâl ai vescui. Un vescul jere avantagjât dal fât di no vê fîs in ereditât. Chest permeteve a l'imperadôr di recuperâ lis tiaris une volte muart il vassal e di  no pierdi lis possessions.
Chest al jere ancje un mût di controlâ il vassal, parce le possession des tiaris podeve ancje jessi ritirade.
Nâs alore la figure dal vescul-cont che al veve tal stês timp il podê spiritâl e temporâl parsore lis tiaris che veve in gjestion.
Aureli Maria Escarré i Jané

**Aureli Maria Escarré i Jané** (Arbós, 1908 - Barcelone, 1968), cognossût ancje tant che l'"abât Escarré", al fo un religjôs catalan, che al si oponè a fuart cuintri dal regjim franchist e difensôr dai dirits de Catalogne.

Jentrât intal Munistîr di Montserrat dal 1923, dîs agns plui tart al fo ordenât plevan. Cul tacâ de vuere civîl al fuì in Italie cul jutori de Generalidad catalane. Al fo un dai prins munics a tornâ al munistîr dal 1939. Al si nomenà duncje priôr par evitâ che a menassin un comissari eclesiastic di Salamanca.

Al rinovà di plante fûr la comunitâts dai munics benedetins, infuartint il studi dai tescj liturgjics e culturâi. Al fò di chei che a sburtarin di plui pal slargjament de badie e dal santuari da la Vergjine di Monserrat. Al invià lis omeliis par catalan.

Tal imprin lis sôs relazions cul guvier di Franco a forin buinis, ma Escarrè al mudà la sô posizion, che deventà critiche al regjim. Lis polemichis a rivarin insom cuntune interviste a periodic francês Le Monde, vie pe cuâl l'abât al criticà viertementri la politiche dal stât.

Sburtât di fuartis pressions politichis, Escarré al fo costrenzût a sbandonâ il paîs e esiliâsi ancjemò une volte in Italie dal 1965. L'an dopo al rinuncià al titul di abât di Monserrat. Al tornà a Barcelone par vie di une grâf malatie li che al murì intal 1968. Aromai mudât in simbul pal popul, i siei funerâi celebrâts tal munistîr a meterin dongje un numar grandonon di personis.
Vescul

Il **Vescul** in tal Cristianisim al è il responsabîl di une diocesi e al è considerât sucessôr dai apuestui.

Le peraule ven dal grêc *επισκοπος*, che e vûl dî "supervisôr".
L'imperatôr roman Costantin I une volte ricognossût il Cristianisim come religjon di stât, al cree la figure dal vescul, che in cheê ete al jere ancje un funzionari dal stât roman.
Al fo simpri Costantin I a convocâ e a jessi il president dal prin concili ecumenic de storie, chel di Nicee intal 325 d.J.C
Di chel moment, il vescul al devente ancje un funzionari public.

In te religjon Catoliche, il vescul al è il prin e il pui âlt dai Sacraments dal Ordin. Plui in bâs si cjate il predi e il diaconât.
Colonia Caroya

**Colonia Caroya** e je une citadute di cirche vincj mil abitants te provincie di Cordoba, a 50 km de capitâl provinciâl, tal nord de Argjentine.

.

## Storie
E je cognossude parcè che e fo fondade intal 1878 di 300 fameis, pal plui furlanis, ancje se a jerin ancje cualchidune venite e di altris puescj. Po a rivarin ancje altris colonis furlans, sei dal Friûl che di altris zonis de Argjentine. Fevelant cui abitants, si pues sintî come la plui part de int e vignive de zone di Glemone e de contee di Gurize.

Tal 1910 un grup di fameis di Colonia Caroya e fondarin pôcs chilometris a Est il paîs di Colonia Vicente Agüero, clamât par furlan San Durì.

## Culture
La citât e restà par un pieç separade dal Friûl, ma par vie de origjin comun, la lenghe furlane e vignive doprade di une vaste fasse de popolazion e ancje di chei no di origjin furlane. Il guvier al à cirût come in Italie di frenâ chest ûs par mieç des scuelis, ma il furlan al reste ancjemò vîf e intai ultins agns i contats cul Friûl e cun altris comunitâts furlanis ator pal mont a son cressûts. Progjets di colaborazion a son ancje puartâts indevant tra la radio de citât, Radio FM Comunicar, dulà che si trasmet un program Fuarce Furlans, e Radio Onde Furlane, che si pues scoltâ intun grant toc de provincie di Cordoba.

### Il furlan di Colonia Caroya
Dal pont di viste linguistic, il furlan fevelât alì al è dongje dal glemonàs, cun influencis lessicâls de lenghe castiliane (par esempli popul par dî paîs, daûr dal spagnûl *pueblo*).

## Economie
La economie de citadine e je soredut leade ae agricolture, cun robe purcine e altris robis di mangjâ che a àn un bon non a livel argjentin. Ancje il vin, ancje se al à vût moments di crisi, al reste un prodot a vonde impuartant pe economie di Colonia Caroya.

## Riferiments
* La Patrie dal Friûl, Lui 2008, pagg. 16-17
Pierluigi Visintin

**Pierluigi Visintin** (San Zorç dal Noiâr 1948 - Udin ai 13 di Lui 2008) al è stât un scritôr furlan.

La sô ativitât di scritôr si è svilupade soredut a scomençâ dai agns '90. Pierluigi Visintin al è stât autôr di diviers lavôrs in lenghe furlane, sei di stamp satiric, sei traduzions di autôrs classics. Al è il câs des Flabis di Esôf, proponudis ancje in version radiofoniche e ladis in onde su radio Onde Furlane, ma soredut de traduzion de Odissee di Omêr fate intun cun Sandri Carrozzo. La traduzion de Odissee par furlan, e je stade la prime grande opare classiche voltade dute par furlan dopo che il gurizan Busiç al veve voltât la Eneide par furlan tal Sietcent.

## Bibliografie
**I giorni del Cormôr: maggio 1950: la Bassa friulana alza la testa: dramma storico-didattico in quattro atti con quattro intermezzi musicali* di Pierluigi Visintin; musichis di Giancarlo Velliscig. Udine: ed. Kappa Vu, 1991.

**Che il mondo intero attonito sta: luci e ombre di un arcivescovo, 1928-1945 - Giuseppe Nogara*; a cure di Alessandra Kersevan e Pierluigi Visintin. Udin : Kappa, 1992. 

**Come si vincono le elezioni* di Faustino Nazzi, Pierluigi Visintin; prefazion di Tito Maniacco. Udin: ed. Kappa vu, 1993

**Piero Pezzè: musicista europeo nel Friuli del Novecento* di Pierluigi Visintin; analisi estetiche-musicâl par cure di Claudio Cojaniz; analisi de produzion corâl par cure di Gilberto Pressacco. Udin: ed. Kappa Vu, 1995

**Il sommo stregone*, Edizions La Fiaccola, ed. Noto (Sr), 2001

**Flabis - Esôf*; voltadis dal grêc e metudis in poesie di Pierluigi Visintin; disens di Moreno Tomasetig; percors didatic di Alessandra Kersevan. Udin: ed. Kappa Vu, 2001

**Romano il Mancino e i Diavoli Rossi: Con la Cantata per il Mancino. Cjantade pal Manzin* di Pierluigi Visintin e Luciano Morandini. Udin: ed. Kappa Vu, 2002.

**Friûl e furlans te histoire de ma vie di Giacomo Casanova* di Pierluigi Visintin. Premi San Simon pe sagjstiche pal 2003, Udin: Ribis, 2004

**La guerra di Angiolino: fatti di guerra e di Resistenza visti con gli occhi del cantastorie-pittore di San Giorgio di Nogaro Alfonsino Filiputti (1924-1999)*, autôrs: Flavio Fabbroni, Giancarlo Pauletti, Pierluigi Visintin. Udin: ed. Kappa Vu, 2005.

**Alfonsino Filiputti: Angiolino, un pittore cantastorie* [Videoregistrazion], senegjature di Pierluigi Visintin; ripresis di Bruno Beltramini; fonic Paolo Babici; assistent Diego Clericuzio; vôs Omero Antonutti; musichis Claudio Cojaniz; poesiis di Leonardo Zanier; montaç Zarko Suc; regjie Gianfranco Rados: Videoest, 2005.

**Elio* di Alessandra Kersevan, Tito Maniacco, Luciano Morandini, Paolo Patui, Pierluigi Visintin. Udin: ed. Kappa Vu, 2006

**Odissee di Omêr*, traduzion di Sandri Carrozzo, Pieluigi Visintin. Udin: ed. Kappa Vu, 2006
Caraibs

I **Caribis** a son une regjon des Americhis che e cjape dentri ducj i paîs che a son bagnâts dal mâr dai Caribis, duncje dutis lis isulis des Antilis e lis cuestis di cierts paîs de Americhe centrâl e meridionâl.
Comitât 482

Il **Comitât 482** e je une union di associazions furlanis, slovenis e gjermanofonis dal Friûl. Chest comitât si bat pal plen ricognossiment dai dirits linguistics dal popul furlan.

## Leams esternis
* sît uficiâl dal Comitât 482
Rimini

**Rimini** e je une citât de Emilie Romagne che al dì di vuê al à 147.747 abitants (2015). Al è il cjâf lûc de omonime provincie.
Mantue

**Mantue** e jè une citât de Lombardie, che al dì di vuê e conte 48.671 abitants. E je il cjâf lûc de omonime provincie.
Imperie

**Imperie** e jè une citât de Ligurie, che al dì di vuè e conte 42.034 abitants. E jè il cjâf lûc de omonime provincie.
Louvre

Il **Louvre** al è il plui famôs museu di Parîs. Ogni an a vegnin a viodilu milions di turiscj par vie des sôs colezions di oparis di art.

La piture plui innomenade dal Louvre e je la Gjoconde di Leonardo da Vinci, adun a chê a si cjatin fra lis altris oparis di Renoir, di Rembrand, di Rubens e di Tiziano. Fra lis statuis la plui famose e je la Venere di Milo.

## Leams esternis
* Il sît dal Museu
Martin Niemöller

**Emil Gustav Friedrich Martin Niemöller** (Lippstadt, ai 14 di zenâr dal 1892 – Wiesbaden, ai 6 di març dal 1984) al è stât teolic e pastôr luteran, e cuintri dal nazisim. Fi di un pastôr al à servît il sô paîs come uficiâl di marine tes nâfs sotomarinis te prime vuere. Maridât tal 1919 e deventât Pastôr luteran tal 1924. Atîf dal inprin cuintri il program arian dai naziscj ancje se no le veve cui ebreus.

Al fo cjapât e sierât tal 1937 de Gestapo, polizai politiche dai naziscj, par dret ordin di Hitler, inrabiât par une sô predicje. Al restà par vot agns prisonîr in plui cjamps di concentrament dai naziscj tant che chel di Dachau, fintremai a la liberazion.
Al fo un vivarôs pacifist cuintri i armaments nucleârs e la vuere dal Vietnam. Tal 1961 al deventà president dal Consei Mondiâl des Glesiis (World Council of Churches)

Al è famôs pe poesie Prin vignerin... che tancj falant a crodin che e sedi stade scrite di Bertold Brecht. 
La poesie e marche il pericul de flaperie denant ai clârs butui di un regim totalitari. 

## La poesie
La sô poesie e je un grum famose, dut câs lis peraulis no son dal dut siguris, tant che a gambiin daûr la version, parcè tal inprin no jere une poesie ma ben une predicje pe Setemane Sante dal 1946.

Original 	
Als die Nazis die Kommunisten holten,
habe ich geschwiegen;
ich war ja kein Kommunist.

Als sie die Sozialdemokraten einsperrten,
habe ich geschwiegen;
ich war ja kein Sozialdemokrat.

Als sie die Gewerkschafter holten,
habe ich nicht protestiert;
ich war ja kein Gewerkschafter.

Als sie die Juden holten,
habe ich nicht protestiert;
ich war ja kein Jude.

Als sie mich holten,
gab es keinen mehr, der protestieren konnte.

## Prin vignerin...

Prin vignerin pai comuniscj,
e jo no ai dite nuie
parcè no jeri comunist.

Daspò vignerin pai socialdemocratics,
e jo no ai dite nuie
parcè no jeri socialdemocratic.

Daspò vignerin pai sindacaliscj,
e jo no ai dite nuie
parcè no jeri sindacalist.

Daspò vignerin pai ebreus,
e jo no ai dite nuie
parcè che no jeri ebreu.

Po vignerin a cjolimi me.
E nol jere restât plui nissun par podê dî alc.
1920

1919 < **1920** < 1921 

## Acjadiments

### In Friûl

### Pal Mont

## Nassûts
Riedo Puppo

## Muarts

## Premis Nobel

## Cjale ancje
* Storie an par an